b'\n_START_ARTICLE_\nIvan Huttunen\n_START_PARAGRAPH_\nIvan (Juho) Huttunen (s. 1927 V\xc3\xa4hikk\xc3\xa4l\xc3\xa4, Venjoki, Inkeri) oli Neuvostoliiton korkeimman neuvoston kansanedustaja ja Neuvostoliiton sosialistisen ty\xc3\xb6n sankari. _NEWLINE_Huttunen syntyi talonpoikaisperheeseen. Perheen is\xc3\xa4 menehtyi Stalinin vainoissa, kun Ivan oli yhdeks\xc3\xa4nvuotias. Sota-aikana perhe siirtyi Suomeen, mutta perhe palautettiin Neuvostoliittoon joulukuussa vuonna 1944 ja asutettiin sis\xc3\xa4-Ven\xc3\xa4j\xc3\xa4lle. Vuonna 1949 perhe muutti Karjalaan, jossa Ivan ty\xc3\xb6skenteli Petroskoin talorakennuskombinaatissa autonkuljettajana. My\xc3\xb6hemmin Huttunen ty\xc3\xb6skenteli 22 vuotta puristuskoneen k\xc3\xa4ytt\xc3\xa4j\xc3\xa4n\xc3\xa4. Tunnollisesta ty\xc3\xb6st\xc3\xa4 h\xc3\xa4net nimitettiin Neuvostoliiton sosialistisen ty\xc3\xb6n sankariksi ja palkittiin Leninin kunniamerkill\xc3\xa4. Huttunen on ollut my\xc3\xb6s Neuvostoliiton korkeimman neuvoston kansanedustajana vuosina 1967-1971. H\xc3\xa4n muutti Suomeen 1990-luvun loppupuolella.'